
Pàg.3 

El xebuig 

a la violència masclista 
pxen els caxxexs 

En el marc del dia internacional 
per l’eliminació de la violència contra 
les dones, col·lectius del barri van impulsar 
unes jornades de debat i de lluita per 
visibilitzar en el nostre entorn més proper 
les opressions que pateixen les dones. 

Pàg.5 

Reclamació col·lectiva 
pel dxet a les pensions 


Amb la creació de La Marea Pensionista, 
la campanya per la revalorització de les 
pensions s’ha ampliat a la lluita contra les 
darreres reformes legals que representen 
més retallades d’aquest dret social. 

Entxevista: 

Marc Montaner 



L’economia 
social 
i solidària 
arrela 
a Sants 



Apropem-nos 
a les alternatives 
locals de treball, 
consum i finances. 

Sants: Llavor cooperativa 



H i ha molt més que sentiment de 
pertinença al barri. Des de La Bur¬ 
xa, igual que des d'altres col·lec¬ 
tius, promovem el teixit social com a eina 
contra l'exclusió i a favor de l'emancipa¬ 
ció individual i col·lectiva. Per això mateix, 
aquest nou número del periòdic santsenc 
tracta del cooperativisme, un fenomen 
creixent a molts indrets del país on Sants 
té molt a dir i a mostrar. Nogensmenys, 
aquest sistema, molt arrelat a diferents in¬ 
drets del territori, no ve de nou. Els negres 
i dolossos anys de la dictadura, i els seus 
protagonistes, van voler desmembrar i es¬ 
borrar la feina i tasca conjunta cooperati¬ 


vista, que enfortia els lligams de base, el 
repartiment del treball i la igualtat entre 
conciutadans i veïns. Avui, passats més de 
seixanta-cinc anys, el barri recupera l'es¬ 
perit cooperativista, amb la proliferació de 
moltes iniciatives socials i cooperatives en 
sectors ben diversos, però sobretot amb un 
imaginari col·lectiu, un sentit identitari, 
un treball de xarxa i una vinculació als 
moviments socials que fa, tot plegat, que 
aquesta alternativa econòmica sigui quel¬ 
com que va molt més enllà, amb un poten¬ 
cial transformador real i proper. 

En un moment en que ens qüestionem 
més que mai l'economia dominant, en un 


context d'abusos capitalistes, desnona- 
ments, desigualtats, pobresa i exclusió. 
Amb uns polítics còmplices i responsables 
de tot això, amb més i més retallades, re¬ 
pressió i lleis dictatorials per evitar qual¬ 
sevol protesta social, les alternatives eco¬ 
nòmiques des del cooperativisme ens 
mostren que aquella frase que tan hem 
sentit i desitjat es va fent realitat: un altre 
món és possible. El tenim ben a prop, en 
el teixit social del barri, en les iniciatives 
autogestionades, en les cooperatives, en la 
solidaritat i en la lluita de tants col·lectius 
i persones per fer germinar la llavor d'un 
món millor. 


MICRO OBERT ★ Envia'ns el teu escrit a laburxa@gmail.com 

Mas a Israel. 1 Catalunya? 


Jordi Oriola Folch 


U na setmana després de 
la tornada de Mas d’Is- 
rael podem analitzar si 
era pertinent la visita. A 
ningú li ve de nou que CiU és prois- 
raelí per una sèrie d’identificacions 
amb llocs comuns una mica este¬ 
reotipats: els jueus van patir l’Ho¬ 
locaust, són de cultura occidental, 
treballadors, estalviadors, i el con¬ 
traatac sionista ha aconseguit crear 
l’estat d’Israel. Bé, però això és una 
part de la història, perquè els israelís 
no tenen l’exclussiva del patiment. 
El naixement de l’estat d’Israel ha 
suposat una imposició i negació sis¬ 
temàtica de drets dels palestins que 
és difícil no tenir en compte. L’ocu¬ 
pació, els assentaments, els fets con¬ 


sumats del seu exèrcit per sobre dels 
acords internacionals, el control ab¬ 
solut sobre la vida dels palestins i el 
mur de la vergonya, fan que Israel 
sigui un estat profundament injust 
que fan que molts catalans, precisa¬ 
ment, ens solidaritzem amb els pa¬ 
lestins, que a hores d’ara són els que 
més estan patint i necessiten vèncer 
l’aparheid que pateixen. I malgrat 
podem detestar l’antisemitisme i 
desitgem que es faci tota la justí¬ 
cia i reparació possible respecte a 
l’Holocaust, igualment ens indigna 
que s’acusi sistemàticament d’an- 
tisemitisme qualsevol persona que 
critiqui les vulneracions de drets 
per part d’Israel i s’intenti neutra¬ 
litzar aquestes crítiques apel·lant a 
l’Holocaust. Això és una manipula¬ 
ció que, sobretot els mateixos jueus, 
no haurien de permetre. Plantejat el 


marc, crec que hem d’interpretar la 
visita de Mas com un intent de gran 
jugada internacional: Aconeguir el 
reconeixement d’EEUU. S’intenta 
satisfer Israel amb acords tecnolò¬ 
gics i d’investigació, que és el que 
més necessita Israel perquè la cam¬ 
panya BDS (Boicot, Desinversions 
i Sancions) comença a fer-li certa 
por http://www.bdscatalunya.org/ 
index.php/victories, alhora que 
ajuda Israel en el seu intent de re- 
dissenyar la imatge del país http:// 
aitorcarr.wordpress.com/2013/11/17/ 
per-que-artur-mas-no-ha-mencio- 
nat-la-paraula-palestina. D’aquesta 
manera es busca poder oferir algu¬ 
na cosa interessant als jueus nord- 
americans, que controlen els mit¬ 
jans de comunicació als EEUU, i que 
poden ajudar a preparar el terreny 
per al triomf geoestratègic que su¬ 


posaria el reconeixement per part 
d’EEUU. Amb la mateixa lògica po¬ 
dem entendre què hi fa Pilar Rahola 
en el Consell Assessor per la Tran¬ 
sició Nacional (CATN) al costat de 
catedràtics de dret constitucional i 
internacional. Tenint una fïloisraelí 
de primera línia al CATN vol projec¬ 
tar la idea que aquest nou estat serà 
un fidel aliat. Però el que al CATN era 
anècdota, amb el viatge del Presi¬ 
dent ja ha estat tota una declara¬ 
ció d’intencions de país. I és aquí on 
crec que el partit en el govern s’ha 
equivocat. Per una banda, perquè la 
imatge que Mas ven no és real. El 
nou estat català no serà un aliat d’Is- 
rael, i si no, temps al temps, perquè 
l’esquerra governarà sovint un país 
que sociològicament és d’esquerres 
i en el que el nacionalisme de dre¬ 
tes ha pogut governar precisament 


per aquesta situació anòmala que 
se superarà. Però sobretot és que ha 
fet aquest viatge en un moment que 
la dreta, l’esquerra i tota la socie¬ 
tat han d’anar juntes, perquè si no 
ho fem junts, no podrem sortir del 
túnel. I en aquest moment, tensar 
la corda en base a les diferències, 
evidents, que hi ha i que tornaran 
a ser importants en sortir del túnel, 
és força irresponsable. Si la socie¬ 
tat no avança com un sol cos, tenim 
probabilitats de naufragar, per tant 
hem de posar solució a les possibles 
fractures socials que ens amenacen 
(retallades, diferents identitats,...) 
enlloc de sumar-ne de noves. Des¬ 
prés, havent fet el pas, ja parlarem 
d’aliances i ja veurem com molts pa¬ 
ïsos reconeixeran el nou estat, nas¬ 
cut democràticament, pel fet que 
serà una realitat. 


OPINIÓ 

La verge del Pilar 

diu que no vol ser francesa 


MICRO OBERT 

Eduardo Linda 


Francisco Casquet García 


E l passat 13 de novemb¬ 
re van ser detingudes 5 
companyes anarquistes 
a Barcelona, acusades 
de pertinença a una organització 
terrorista i de ser les autores de la 
col·locació de l'artefacte explosiu 
de la basílica del Pilar. Sota la llei 
antiterrorista van ser traslladades 
a l’Audiència Nacional, tres d’elles 
van ser alliberades amb càrrecs 
cinc dies més tard i les altres dues 
empresonades. 

L'operació policial ha anat acom¬ 
panyada d’un alt grau de sensaci¬ 
onalisme mediàtic, parlant de la 
perillosistat dels detinguts, la seva 
pertinença a una organització in¬ 
ternacional, pobrament imitadora 
d’Al Oaeda, publicant els noms i 
fotos malgrat estar prohibit pel seu 
propi codi deontològic periodístic. 

Com bé diuen alguns comunicats 
anarquistes trobats a Internet, els 


diaris complien amb el seu objectiu 
de crear un clima de por i alarma 
entre una població les preocupa¬ 
cions de la qual no són tant la sort 
d’uns bancs d’una església símbol 
de la hispanitat i l’opressió, si no les 
conseqüències quotidianes de la si¬ 
tuació de misèria que ens fan viure 
els estats i el sistema econòmic en 
el que es sustenten. 

Davant d’aquesta situació ens 
queda per dir que els i les anar¬ 
quistes sempre han combatut i 
atacat el poder i l’autoritat, pro¬ 
vingui d’on provingui; han vol¬ 
gut i volen construir un món sen¬ 
se governants i governats, i per 
avançar en la lluita han construït 
ateneus i escoles, han produït pu¬ 
blicacions, han lluitat i convocat 
vagues, han après a defensar-se 
dels atacs dels estats i també han 
après a colpejar a aquells i allò 
que ens oprimeix. 

En tot el procés repressiu ens han 
intentat fer creure que són quel¬ 
com aliè a la societat, que només 


apareix per rebentar coses i ja es¬ 
tà; com si els companys detinguts 
a les manifestacions, o en les va¬ 
gues no fossin també companyes 
i veïnes abans, que ens trobàvem 
al carrer a xerrar, en els desnona- 
ments resistint, en els ateneus, 
convocant les vagues o enfrontant 
el feixisme, en les xerrades, tallers, 
centres socials, etc. 

Aquí a Sants existeixen diver¬ 
sos col·lectius i grups anarquistes, 
que treballen en el dia a dia i que 
formen part del teixit veïnal del 
barri i qualsevol que els conegui 
sabrà prou bé de que estic parlant. 
Que no ens prenguin el pèl, ni la 
policia ni els mass media. Sempre 
hi haurà espai per la crítica a tot 
allò que es fa, però no podem em- 
passar-nos el discurs d’aquells que 
ens governen o ens han reprimit 
tants cops. 

Solidaritat amb els detinguts i 
empresonats, d’ara i demà per com¬ 
batre la misèria i caminar cap un 
món sense autoritat. 


Amadeus 


E duardo Linda, fa uns dies el 
vaig veure per televisió i el vaig 
escoltar dir coses absolutament in¬ 
certes al diputat del Parlament de 
Catalunya David Fernàndez. Fent ús 
de la meva condició de català, vaig 
fullejar el diccionari i vet aquí que 
la paraula “macarra” prové del mot 
català “macarró” i del francès “ma- 
quereau”. Ambdós mots tenen el 
mateix significat: persona que viu 
d'una dona que excerceix la pros¬ 
titució. També s'atreví a dir-li mal- 
parit. Sense comentaris periodista... 

Per altra banda també va dir 
que era el xofer dels etarres quan 
aquests es trobaven a Barcelona, 
doncs resulta que el David Fernàn¬ 
dez no té carnet de conduir ni cotxe, 
es desplaça en transport públic. 

David Fernàndez, Ouim Arrufat 
i Isabel Vailet són els tres diputats 
per la CUP al parlament de Catalu¬ 
nya i tenen un sou de 1400c en ca¬ 


torze pagues, la resta del salari s'in¬ 
gressa a la CUP. No poden tenir cap 
altre càrrec ni repetir legislatura. 

Tampoc es beneficien de la im¬ 
punitat parlamentària. Fa uns dies, 
Ouim Arrufat va tenir un judici per 
ocupar un banc. 

Per cert, sap que el “macarra” i 
malparit és el segon diputat millor 
valorat a Catalunya? 

Coneix molts diputats com 
aquests? Jo li puc asegurar, perio¬ 
dista, que el dia que al Parlament hi 
hagi majoria de “macarres” i malpa- 
rits, com vosté diu, jo seré profun¬ 
dament feliç i li enviaré un llibre 
dedicat pel seu autor, “el macarra i 
malparit”. 

He trigat uns dies en escriure 
aquesta carta perquè he volgut veri¬ 
ficar que tot això que escric és ab¬ 
solutament cert, cosa que vosté no 
fa. Entenc que entre tanta tertúlia 
no li sobra temps, el que no tinc clar 
és que si a vosté el conviden com a 
periodista o com a bufó. Vosté si deu 
saber-ho, periodista. 

Jornades de debat i de lluita per visibilitzar l’opressió cap a les dones 

Contra la violència masclista, 
acció directa feminista 



Les jornades van denunciar la imatge de dona-objecte. JES OROUARDI 


Amb el pretext del 25 
de novembre, 
dia internacional 
per 1'eliminació de la 
violència contra les dones, 
els col·lectius membres 
de l’Assemblea del Barri 
de Sants (ABS) van 
organitzar, del 20 al 26, 
unes jornades de debat 
i de hlluita per visibilitzar 
al barri les opressions 
que pateixen les dones 
a l’Estat espanyol i al món. 


Clémentine, Sants 


E ra encara més urgent por¬ 
tar aquesta lluita al barri 
ja que fa tan sols tres me¬ 
sos, una de les 64 dones as¬ 
sassinades enguany per la violència 
masclista va ser una veïna de Badal, 
Nancy Linares, assassinada al carrer 
de les Ànimes. 

Les jornades van començar amb 
una bicicletada, el dimecres 20 a la 
tarda, que va recórrer el barri per 
fer difusió de les diferents activi¬ 
tats. També es va fer un mural al 
carrer Jocs Florals a fi de remarcar 
que cada dia és un 25 de novembre. 
Un grup de gent va assistir, mal¬ 
grat el fred, a una xerrada sobre 
la violència estructural davant de 
Cotxeres de Sants, el divendres 22 
al vespre. Es va explicar les nom¬ 
broses formes d’opressió masclista 
des dels governs, les institucions o 
la societat en general. 

El debat va girar al voltant dels as¬ 
pectes més visibles de la violència 
com el nombre de dones assassina¬ 
des a mans de la seva parella, expa- 
rella o desconegut i les dificultats 
per a les dones maltractades de de¬ 


nunciar les violències o aconseguir 
que la Justícia apliqui la condemna. 
Però també es va parlar dels tipus 
de violència masclista més invisibi- 
litzats i integrats per la societat que 
s’anomenen “micromasclismes”. 
Per exemple, el paper estereotipat 
i secundari de la dona submisa i/o 
superficial a les pel·lícules. O la 
utilització del cos de les dones als 
anuncis, a la televisió i al carrer, 
com si fos algun tipus de merca¬ 
deria. En definitiva, es va comentar 
la necessitat des dels moviments 
socials o de qualsevol col·lectiu al 
barri de tractar el tema de l’opressió 
masclista com un tema transversal 
que no només es planteja quan toca 
el dia (25 de novembre o 8 de març), 
sinó com un problema quotidià que 
hem d’enfrontar i treballar entre 
tots i totes. 

Cercavila i marxa de torxes 

Amb lemes tals com “Si toquen a 
una, ens toquen a totes!” i “Patriar¬ 


cat i capital, aliança criminal”, es va 
recórrer el barri des del Mercat de 
Badal fins a la Plaça de Sants pas¬ 
sant per l'Espanya industrial en una 
cercavila informativa, el dissabte 23 
al matí, durant la qual es va denun¬ 
ciar la imatge de dona-objecte que 
difonen moltes botigues de roba a 
Carretera de Sants i rebutjar el dis¬ 
curs patriarcal i intolerant de certs 
grups que són cada vegada més pre¬ 
sents al barri i que, fins i tot, crimi- 
nilitzen la gent per la seva estètica, 
sexualitat, etc. 

El diumenge 24 s’havia convocat 
a la projecció de la pel·lícula Te doy 
mis ojos, de Icíar Bollaín del 2003, 
que tracta de la violència masclista 
des del punt de vista de la perse¬ 
cució psicològica. Projecció que es 
va fer al CSA Can Vies i que va ser 
seguida d’una marxa de torxes pel 
barri. Les jornades es van tancar el 
dimarts 26 amb una xerrada sobre 
l’avortament i la reforma del codi 
penal al Casal Independentista Jau¬ 


me Compte, on es va recordar les 
lluites feministes a l’Estat des dels 
anys setanta fins avui en contra dels 
atacs dels governs que volen, a cop 
de retallades i lleis reaccionàries, 
acabar amb l’avortament. També es 
va comentar la necessitat d’autofor- 
mar-nos i autogestionar-nos respec¬ 
te al nostre dret a decidir i a disposar 
del nostre cos, de coordinar-nos en¬ 
tre tots els col·lectius feministes i/o 
antipatriarcals de Barcelona i, fins i 
tot, de Catalunya. 

S'ha de comentar la poca assistèn¬ 
cia que hi va haver durant aquests di¬ 
es. Segons Torganització, “és possible 
que sigui un símptoma de la situació 
d'invisibilitat o de normalització de 
l’opressió específica en contra de les 
dones i entenem que encara ens que¬ 
da molta feina per fer de sensibilitza¬ 
ció i visibilització de la lluita feminis¬ 
ta al carrer, a l'escola, als moviments 
socials i a les nostres assemblees. No 
serem ni passives, ni submises, visca 
les dones combatives! 


Denuncien 
acomiadaments 
il·legals davant 
el Mercadona 


Gemma Paxexa, Sants 


U n grup d’ex-treballadors 
de Loomis Spain S.A. es¬ 
tan informant a les tar¬ 
des, a les portes del Mer- 
cadona de carretera de Sants 200, 
sobre les condicions il·legals i injus¬ 
tes del seu acomiadament, que ha 
comptat amb la complicitat de la ca¬ 
dena de supermercats. 

Loomis Spain S.A. és una mutina- 
cional sueca de transport de fons 
que va acomiadar, l’agost de 2012, 
77 treballadors a Barcelona, i 177 a 
tot l'Estat, en un Expedient de Re¬ 
gulació d’Ocupació (ERO) acordat 
amb els sindicats CCOO, UGT i USO. 
Aquest acomiadament col·lectiu 
s'ha fet en el marc de la darrera re¬ 
forma laboral que abarateix l'aco¬ 
miadament i ha permès, en aquest 
cas, fer fora de l’empresa a les perso¬ 
nes que hi portaven més temps, amb 
indemnitzacions baixes. 

Segons explica un dels ex-treba- 
lladors “és un ERO il·legal perquè 
sis mesos més tard el personal que 
quedava ja portava acumulades més 
de 90.000 hores extres. Hi ha treball 
per a tots, però prefereixen que es 
facin hores extra abans de contrac¬ 
tar més persones. Estan causant el 
màxim patiments als treballadors”. 

De moment, els acomiadaments 
han estat declarats nuls en diferents 
jutjats de Madrid i improcedents a 
Barcelona, excepte dos d’ells també 
declarats nuls, el d’una noia amb 
discapacitat psíquica i el d’un home 
major de 55 anys. 

Mercadona és el major client de la 
multinacional sueca, i segons expli¬ 
ca un afectat,“tot i que té coneixe¬ 
ment dels actes il·legals de Loomis, 
mira cap a una altra banda, no es fica 
en la política dels seus proveïdors”. 
Considera que “si una empresa co¬ 
neix que un dels seus proveïdors és 
immoral i segueix amb els seus con¬ 
tractes, aquesta empresa és igual 
d’immoral”. Per això, afirma que 
“cal lluitar per defensar els nostres 
drets”, i demana al veïnat del barri 
que no compri a Mercadona mentre 
doni suport a aquest tipus d’empre¬ 
ses. També estan fent diverses ma¬ 
nifestacions i punts d’informació 
per denunciar la situació d’indefen- 
sió en la què es troben. 


Allò que el vent s’endugué o... 

El 20è xnexcat d’ixttexcaxtvi 


Xaxxa d’Intercanvi de Sants 


C om cada any, des de la 
XIS, s’organitzen qua¬ 
tre mercats d'intercan¬ 
vi: un per cada estació. 
Recentment s’ha fet el 
d'hivern, el 10 de novembre, un 
diumenge, com sempre. De fred, 
no en va fer gaire, però de vent... 

Van celebrar el 20è mercat d’in¬ 
tercanvi a la plaça Josep Pons, 
abans plaça Bonet i Moixí i antiga 
plaça Màlaga. “La veritat és que 
no ho vàrem celebrar... Encara di¬ 


ria més, ni ho vàrem comentar. Per 
què? Podríem dir que, com que va 
ser un matí ventós, els pensaments 
i les idees volaven sense preveure 
fins a on anirien a parar. 

Els pensaments i les paraules 
queien per tot arreu. Arribaven 
fins a la marea groga. A salvem 
les pensions. A l’atur. Als afectats 
i afectades per l'hipoteca. Al local 
del col·lectiu cultural L’Hormigone- 
ra (al carrer Olzinelles 63)... tancat 
per ordre municipal i “tente tieso”. 
Els pensaments i les paraules tam¬ 
bé van anar a parar fins la policia, 
que si en mires un (i si no el mires 


també) et cauran 30.000 euros de 
multa. Fins a la justícia injusta. 
Fins al cinisme. A per què li diuen 
-emprenedor- quan és el -busca't 
la vida, desgraciat- de sempre. A la 
mare de la Vero, que la volen expul¬ 
sar del país, quan allà no hi té res i 
aquí hi té la família. Quina ventada 
que s’ha aixecat! És dia de mercat!” 

Conviden al barri a venir als mer¬ 
cats sense diners: intercanvien ob¬ 
jectes, menjar, la paraula, els pen¬ 
saments i la rebel·lió... 


Més informació a www.intercanvis. 
sants.org/blog, o alFacebook 



Espai d'intercanvi d'objectes i molt més. XARXA D'INTERCANVI DE SANTS 

Publicitat i mitjans de comunicació 

Anuncia’t a LA BURXA, anuncia’t 


Els darrers dies ens ha 
arribat una proposta 
d’anunciant per LA BURXA 
que ens ha fet reivindicar 
més que mai els nostres 
criteris publicitaris 
i explorar les noves vies 
de finançament que obren 
altres mitjans 
de comunicació. 


La Buxxa, Sants 


A quest mes ens hem es¬ 
tat intercanviant cor¬ 
reus electrònics amb 
una agència de mit¬ 
jans anomenada MEC, que té seu 
a Barcelona i a diferents països 
d’Europa, Àfrica, Oceania i Amè¬ 
rica. Des de MEC ens feien arribar 
l’interès d’un dels seus clients per 
anunciar-se a LA BURXA: l’em¬ 
presa Weight Watchers volia po¬ 
sar un anunci a mitja pàgina a 


color del seu programa per perdre 
pes “En tu línea” i “saber si seria 
possible que a LA BURXA del mes 
de gener del 2014 hi pogués apa¬ 
rèixer un publireportatge sense 
càrrec addicional pel client”. 

La primera pregunta que ens 
va rondar a totes pel cap és si al¬ 
guna vegada Weight Watchers 
o MEC havien fullejat la nostra 
publicació. 

LA BURXA té uns criteris de pu¬ 
blicitat ens els que prima la qua¬ 
litat i la coherència per damunt 
dels ingressos econòmics i influ¬ 
ències que puguin generar els 
anunciants. La proposta de MEC 
és l’exemple del no anunci per LA 
BURXA, tot i que per altres mitjans 
de comunicació podria ser una op¬ 
ció llaminera que encaixaria per¬ 
fectament en el seu tarannà diari. 

Entre els anunciants de LA BUR¬ 
XA hi figuren petits comerços i 
negocis del barri, cooperatives 
autogestionàries, projectes i inici¬ 
atives germanes, no hi ha lloc per 
a programes per a perdre pes que 
es recolzen en els hàbits de vida 
saludables, però que legitimen i 
promouen el model de bellesa im¬ 


perant i la filosofia del “cos únic”, 
tot adreçat a un públic femení, és 
clar... A més, la proporció d’espai 
que ocupen els anuncis respecte el 
contingut de la nostra publicació 
ronda el 10%, d’aquesta manera 
donem cabuda al que realment 
ens interessa: oferir informació 
de qualitat reconeixent la nostra 
subjectivitat com a persones com- 

Mitjans que no 
es volen subjugar 
al mercat i aposten 
per una comunicació 
de base. 

promeses amb el teixit associatiu 
i moviments socials del barri. 

És cert que sense l’Assemblea de 
Barri de Sants (ABS) LA BURXA no 
podria sortir al carrer, ja que els 
ingressos publicitaris que obte¬ 
nim no són suficients per poder 
costejar els 4.000 exemplars men¬ 
suals que repartim. El fet de ser el 
mitjà de comunicació de l’ABS ens 
dóna certa tranquil·litat econòmi¬ 


ca, però en cap cas ens priva de la 
nostra llibertat d’expressió, ja que 
tenim via lliure per escriure o di¬ 
buixar el que ens plagui. 

Som conscients dels perills que 
s’amaguen rere una relació massa 
estreta entre anunciant i mitjà de 
comunicació, des del silenci me- 
diàtic fins a la informació benevo- 
lent, escapçada, sense obviar els 
publireportatges descarats, com 
el que ens volia fer colar Weight 
Watchers sense ni haver acor¬ 
dat prèviament si publicaríem o 
no l’anunci, fet que denota com 
aquesta pràctica n’és d’habitual. 

Mitjans alternatius 
i viabilitat econòmica 

LA BURXA s’emmiralla en molts 
altres mitjans de comunicació 
que segueixen uns criteris de pu¬ 
blicitat coherents i que al mateix 
temps vetllen per la viabilitat eo- 
nòmica del projecte a través de 
les subscripcions, el micromecen- 
tatge col·lectiu o la transformació 
cap al cooperativisme. 

En aquest sentit, aquest mes 
ens fem especialment ressó de la 
campanya de micromecenatge 


que han iniciat les companyes del 
diari Diagonal per a poder seguir 
amb el projecte amb la mateixa 
independència que l’ha carac¬ 
teritzat des de fa 8 anys i mig. 

També volem recordar la cam¬ 
panya #FemVolarLaMosca que ha 
iniciat La Tele per aconseguir no¬ 
ves col·laboracions i augmentar 
el número de sòcies; a finals del 
mes de novembre ens arribava la 
noticia de que el Departament de 
Mitjans de Comunicació de la Ge¬ 
neralitat clausurava l’emissor de 
l’única televisió comunitària de 
Catalunya, a l’espera de conèixer 
més detalls, sabem que això no 
aturarà la trajectòria iniciada per 
aquest mitjà des del 2003. 

Aquestes experiències, junta¬ 
ment amb moltes d’altres -com 
la campanya de micromecenat¬ 
ge que ha finalitzat amb èxit 
La Directa per seguir millorant 
el projecte i tantejar el món del 
cooperativisme-, són les que prac¬ 
tiquen diàriament mitjans que 
no es volen subjugar a les interfe¬ 
rències del mercat i que aposten 
per una comunicació de base, crí¬ 
tica i lliure. 


Un projecte que ens acosta a una altra forma de veure la realitat 


El cinema Zumzeig 
ha obert les portes 

Fa dos mesos que el cinema Zumzeig, 

situat al carrer Béjar 53, ha encès els seus projectors. 



Àngel Bravo, Sants 


F a dos mesos que el cine¬ 
ma Zumzeig, situat al 
carrer Béjar 53, ha en¬ 
cès els seus projectors. 
Gràcies a sales com aquesta, les 
santsenques i santsencs podem 
gaudir d’obres diferents, nascu¬ 
des per generar reflexió i desper¬ 
tar l’esperit crític i, òbviament, 
en versió original. “Els Il·lusos” és 
una d’aquestes obres que la sala 
ha projectat recentment. La nova 
pel·lícula de Jonàs Trueba relata 
les rutines d’un grup de cineas¬ 
tes ansiosos per explicar histò¬ 


ries, però per fer-ho les hauran 
de viure, i en tot aquest procés 
l’espectador navega per un seguit 
de trobades d’amics, cites amoro¬ 
ses, xerrades, borratxeres i altres 
experiències que conformen el 
que tot plegat és una agradable i 
profunda reflexió sobre la vida. 
El film es deixa perdre per una 
ciutat com la de Madrid per con- 
textualitzar les il·lusions de qual¬ 
sevol individu amb un mínim 
d’inquietuds, i és també una bona 
carta de presentació de l’Esteban, 
l’ideòleg d’aquest Zumzeig, un 
projecte carregat també d’il·lusi¬ 
ons en un moment en què estan 
en perill d’extinció. 


La sala Zumzeig promet, a més, 
ser més que un espai de cinema, 
ja que intenta acostar a la gent 
una altra forma de veure la rea¬ 
litat. L’Esteban es mostra, però, 
molt conscient de les dificultats 
per què està passant el 7è art, si 
encara se’l pot anomenar així 
veient com les grans productores 
devoren tot el pastís. Crític amb el 
panorama cinematogràfic actual, 
on la digitalització s’està menjant 
molta oferta, l’Esteban advoca per 
una regularització europea dels 
criteris de distribució per facili¬ 
tar o garantir l’accessibilitat a tot 
tipus de producte audiovisual. Ell 
aposta per un “agermanament 
del cinema independent” perquè 
aquest pugui conviure amb dig¬ 
nitat amb la gran indústria. 

En aquesta línia, el mes de ge¬ 
ner la sala fins i tot es permetrà el 
luxe de projectar amb accés lliu¬ 
re “Mar de fons”, de Bruno López, 
un documental de mitja hora que 
retrata la decadència de la pesca 


artesanal a Badalona. I és que l’Es- 
teban està empenyat en contri¬ 
buir en la generació de debat, en 
parlar de l’actualitat i en revifar 
el teixit cultural del nostre barri. 
L’Esteban estaria content si en un 
futur proper el model que aporta 
el cinema Zumzeig es reproduís 
en d’altres espais socials, fent de 
la gent persones crítiques, i no 


mers consumidors sense relleu. 
L’Esteban comparteix les matei¬ 
xes il·lusions que LA BURXA, i per 
això estem encantats de posar 
l’altaveu per tal que el zumzeig 
del seu missatge s’estengui arreu 
del nostre barri. 


www.zumzeig-cine.eu 

La Marea Pensionista reclama 
unes pensions dignes 


L’Assemblea Salvem les Pensions 
de Sants ha estat una de les impulsores 
de la creació, aquest mes de novembre, 
de la Marea Pensionista, un grup que aplega 
des de la Federació d’Associacions de Veïns 
de Barcelona (FAVB), als Iaioflautes i altres 
col·lectius socials i veïnals de Barcelona 
i l’Àrea Metropolitana. 


Gemma Parera, Sants 


L a no revalorització de les 
pensions ha estat el punt 
de partida de les reivin¬ 
dicacions, les quals s'han 
ampliat a una crítica i oposició al 
projecte de Llei de reforma de les 
pensions. 

Segons el Karlos, membre de 
l'Assemblea Salvem les Pensions 
de Sants, “estem creant un mo¬ 
viment ampli que doni resposta 
a la reforma de les pensions". Per 
això, es plantegen dur a terme un 
treball continuat en el temps i ja 
estan preparant-se per actuar si 
s'aprova la reforma, fet que consi¬ 
deren bastant probable “donada 
l'actitud dictatorial del Govern". 

Reclamacions col·lectives 
per revaloritzar les pensions 

Des de l'Assemblea Salvem les 
Pensions de Sants s'han fet tres 
lliuraments col·lectius de sol·li¬ 
cituds a l'Institut Nacional de la 
Seguretat Social (INSS), del car¬ 
rer Numància, per a la revalo¬ 
rització de les pensions d'acord 
amb l'índex de Preus al Consum 
(IPC). La quarta està prevista pel 
dimarts 3 de desembre. 

El darrer Real Decret de no re¬ 
valorització de les pensions es 
va aprovar al novembre de 2012, 
però amb efectes retroactius 
d'onze mesos abans, des de ge¬ 
ner de 2012. Per això, es sol·licita 
que s'aboni la revalorització de 
les pensions de gener a novem¬ 
bre de 2012, període en que esta¬ 
va en vigor l'augment de l'IPC. 
Les quanties reclamades van, se¬ 
gons cada pensió, d'uns 125 a 400 
euros en total. 


Un cop aquestes peticions són 
denegades per l'INSS, cosa que 
fa de forma sistemàtica, es pot 
presentar la demanda al Jutjat 
Social, on també s'estan organit¬ 
zant lliurament de demandes de 
forma col·lectiva i s'està acom¬ 
panyant als primers judicis. De 
moment, tots han quedat atu¬ 
rats pendents de que el Tribunal 
Constitucional es pronunciï res¬ 
pecte al Real Decret de no revalo¬ 
rització de les pensions de 2012. 

Des de l'Assemblea es vol de¬ 
manar als jutges del Social que 
resolguin, ja que l'edat de les 
persones afectades justifica no 
aturar el procés a l'espera d'una 
resolució del Constitucional que 
pot trigar anys en arribar. Per ai¬ 
xò, tenen previst realitzar una ac¬ 
ció el proper mes de desembre. A 
Donosti i a Burgos ja hi ha jutges 
que han resolt favorablement. 

La campanya continua 

Cada dilluns hi ha un espai d'as¬ 
sessorament col·lectiu, a les i8h, 
al Centre Social de Sants, al car¬ 
rer Olzinelles 30, i a les ígh es fa 
assemblea per debatre com con¬ 
tinuar amb la campanya. També 
estan fent xerrades sobre la re¬ 
forma de les pensions, parades 
informatives i penjada de car¬ 
tells per tot el barri. 

Segons el Karlos de l'Assem¬ 
blea, “aquestes reclamacions 
col·lectives són una eina més per 
atacar globalment la reforma de 
les pensions". 

El col·lectiu de pensionistes es¬ 
tà alçant la veu i mobilitzant-se 
en contra de les retallades i de 
la incertesa del seu futur i de les 
pròximes generacions. 



Cada dilluns l’Assemblea Salvem les Pensions es troba al Centre Social de Sants.. 


JES OROUADI 


El govern espanyol prepara 
una nova retallada de les pensions 


Àlex Tisminetzky, Sants 


C op radical i contundent 
contra les pensions, o pot¬ 
ser míssil a la línia de flo¬ 
tació de la jubilació. Els ad¬ 
jectius i qualificatius es van quedant 
curts per a descriure cada una de les 
reiterades reformes de les pensions. 

Bienni fatídic 

Només des del 2011 portem 2 grans 
reformes radicals, a les que hem de 
sumar multitud de petites retalla¬ 
des que es catapulten des dels Con¬ 
sells de Ministres dels divendres. 

En Zapatero va obrir la veda al 
2011, per amb el suport de CCOO i 
UGT, augmentar l'edat de jubila¬ 
ció de 65 a 67 anys, i imposar nous 
requisits pels que es volguessin ju¬ 
bilar abans d'aquesta edat, reduint 
les pensions pràcticament un 20%, 
segons els eufòrics estudis de la pa¬ 
tronal CEOE. 

I el flamant nou govern de Rajoy 
no va trigar ni sis mesos en redactar 
una nova i radical rebaixa, que fa 
pràcticament inaccessible la jubi¬ 
lació per a la gran majoria de la po¬ 
blació fins als 67 anys, i que encara 


és més socialment injusta al endurir 
els requisits del subsidi d'atur de 
majors de 55 anys. La insaciable pa¬ 
tronal va calcular que la nova mesu¬ 
ra del govern “popular" reduirà un 
10% més les pensions futures, però 
va declarar que no en tenia prou, 
doncs proposa la jubilació a la sor¬ 
prenent edat de 70 anys. 

Reducció de les pensions 
ja reconegudes 

Fins ara les reformes legals havien 
afectat les pensions futures, les que 
s'havien d'aprovar els propers anys. 
Alhora, però, s'han anat congelant 
durant els anys 2011,2012,2013 i 2014 
les pensions actuals, que no han 
augmentat segons l'IPC. Cada any 
els pensionistes han pogut comprar 
menys amb pensions cada cop més 
devaluades. 

I davant de l'escassa resposta po¬ 
pular, el govern del PP ha decidit fer 
el més agosarat assalt legal, conge¬ 
lant per sempre més, i per llei, les 
pensions. La proposta determina 
una enrevessada fórmula, que dar¬ 
rera una complexitat extrema in¬ 
tenta amagar que els pensionistes 
veuran augmentada els propers 


anys les seves prestacions només un 
0,25%, mentre l'IPC (ja trucat i rebai¬ 
xat) determina augments de preus 
del 3%, i la realitat del carrer crida 
que molt més han pujat els produc¬ 
tes de primera necessitat (gas, llum, 
aliments,...). 

A més a més, el govern vol que es 
calculin les pensions segons l'es¬ 
perança de vida de la població, i 
per tant rebaixant realment les 
pensions si augmenten els anys de 
vida, amb l'eufemisme de “Factor 
de Sostenibilitat". La pròpia minis- 
tra Banez afirmava cofoia que amb 
aquesta nova llei en 9 anys deixari¬ 
en de pagar als pensionistes 33.000 
milions d'euros, i es calcula que si 
hi ha una inflació com la dels dar¬ 
rers 10 anys, en la propera dècada 
els pensionistes veuran reduïdes un 
20% la seva possibilitat adquisitiva. 

Les contínues reformes semblen 
no tenir fi, i s'estenen tant com les 
ànsies dels bancs i asseguradores de 
controlar la gran caixa de les pensi¬ 
ons públiques. El resultat però és a 
costa de la majoria, que haurà de tre¬ 
ballar més anys per aconseguir pen¬ 
sions més baixes, que a més a més 
s'aniran rebaixant cada any. 



liuiistMc 

Cooperativa Autogestionària 

COMUNICACIÓ GRÀFICA 

Et sents invisible ? Nosaltres t’ajudem... 

LLIBRERIA CRÍTICA 

Més que una llibreria al cor del barri... 

RECERCA & INTERVENCIÓ 

La memòria de l’ahir, les propostes pel demà... 



(PutjçineC'Cis 


Menú migdia 12€ 

Menú pizza 8,50€ 

Servei a domicili 

Carrer de Salou, 23. 080014 
Tel. 936112485 - 675446161 

Horari: de 13.30 a 16 hores i de 20.30 a 24 hores 
Dilluns tancat 

www.restauranteputxinellis.com 



EL TEU DENTISTA 
DELBARRI 

Dr. Marça 
Solanas i 
Esquerra 

ODONTÒLEG Col. num. 2325 



Carrer d’Olzinelles, 96, lr. 
08014 BARCELONA 


www.laciutatinvisible.coop 

c/RIEGO 35 baixos 08014 (bcn) 93 298 99 47 


Tel. 93.332.04.19 

mail: msolaiiasdentist@mfomed.es 

Llavor 

cooperativa 


Sants, terz 

Aquí teniu el mapa de l'economia social i solidària, 
on trobareu la quarantena de cooperatives 
de treball i consum que poblen el nostre barri. 



Ivan Miró 


O uan el 2009 s'inicià el Projecte Barri 
Cooperatiu, sota l'impuls de la Fede¬ 
ració de Cooperatives de Treball de 
Catalunya (FCTC) i La Ciutat Invisi¬ 
ble, el cooperativisme a Sants era 
una realitat fragmentada, sense pro¬ 
jecció social i amb una desmemòria 
important respecte els antecedents 
històrics que havien fet, del nostre barri, un dels bas- 
tions del cooperativisme obrer català. De la setantena 
de cooperatives existents, n'hi havia ben poques que 
promoguessin la identitat i els valors cooperatius; la 
intercooperació entre elles era nul·la i, a nivell de barri, 
el model cooperativista no era massa conegut. D'entre 
les cooperatives inquietes d'aleshores, podem desta¬ 
car Ambulàncies Catalunya, 

Net Neteja, Cusó Tapissers, la 
cooperativa d'ensenyament 
Institució Montserrat i la de 
consum Germinal, i no massa 
més. La situació avui, no obs¬ 
tant, no és la mateixa. Què ha 
canviat? 

La crisi econòmica —més 
ben dit, l'ajust estructural ca¬ 
pitalista en curs— ha trans¬ 
format moltes de les certeses 
que teníem interioritzades. A 
nivell social s'ha produit un 
qüestionament sobre l'econo¬ 
mia dominant, que ha impli¬ 
cat una reflexió personal so¬ 
bre la relació que mantenim 
—cadascuna de nosaltres— amb el treball, el consum 
o l'estalvi. En aquests anys d'abusos capitalistes, de 
banquers que roben i desnonen, d'EROs i d'aturats, de 
retallades socials i pobresa creixent, ens hem pregun¬ 
tat insistentment —fos a les places, fos en la solitud— 
si “una altra economia era possible''. És aquí quan les 
alternatives econòmiques proposades des del coope¬ 
rativisme, modestes però reals, s'han situat en la mi¬ 
rada de creixents sectors de la població. 

L'aposta per un barri cooperatiu ha contribuït a 
l'arrelament local d'aquest canvi d'imaginari. La 
celebració del Dia del cooperativisme, les xerrades, 
articles, jornades i tallers, així com les exposicions, 
recerques i rutes per la memòria cooperativa del bar¬ 
ri, han servit per a recuperar i actualitzar l'esperit 


cooperativista de Sants. Un procés que no s'hauria 
produït sense la creació de “cooperatives activistes'' 
per part de persones implicades en els moviments 
socials santsencs (com La Ciutat Invisible mateixa, o 
les avui desaparegudes Malea i Pim Pam Films), així 
com per les ressonàncies de tenir, al carrer Premià, 
15, una seu important del cooperativisme català. 
Doncs a l'antiga cooperativa l'Empar de l'Obrer, des¬ 
prés Popular Santsenca, des que s'hi instal·là la FCTC 
el 2005, s'hi han anat afegint múltiples organitzaci¬ 
ons del sector, així com les cooperatives Coop57, L'Oli¬ 
vera, Grup Clade i Sàpiens. 

Aquests nous contextos han facilitat que, en els dar¬ 
rers anys, s'hagin creat o instal·lat noves cooperatives 
de treball al barri, i que la llista d'empreses autoges- 
tionades pels seus treballadors vagi creixent. Des del 
sector de l'oci com Koitton Club o Kopdemà Bar; al 
món de la informàtica i les comunicacions, com Bo- 

nobo, Projecte Ictineu o la 
revista Alternativas Econó- 
micas, passant pels serveis 
vinculats a un nou model 
ecològic i sostenible, com 
Coop de bici o l'Economat 
Social. Cooperatives, moltes 
d'elles vinculades a la Xar¬ 
xa d'Economia Solidària, 
que lluiten diàriament per a 
mantenir els llocs de treball 
i alhora difonen els valors 
cooperatius, que consoliden 
els seus projectes i estan 
obertes a col·laboracions, 
que es pensen com a mitjà 
per a resoldre les necessitats 
econòmiques dels seus pro¬ 
tagonistes i a la vegada aposten per una transforma¬ 
ció social més general. 

Més enllà de l'extensió de la cooperativa com a 
fórmula, la sensació és que a Sants s'ha produït una 
socialització de la cultura de la cooperació. Als grups 
de consum agroecològic (Faves Comptades, Panxa 
Contenta); als mercats de la Xarxa d'Intercanvi de 
Sants, i a les iniciatives habituals del teixit soci¬ 
al santsenc, s'hi ha de sumar, des de juny del 2011, 
l'equipament autogestionat de Can Batlló, autèntic 
viver d'experimentació social, que es pot convertir 
en epicentre de l'economia social i solidària amb 
vinculació territorial. Queda molt camí per recórrer, 
i els reptes són importants. Però la llavor cooperati¬ 
va està sembrada, i sembla que ja està germinant. 


La crisi econòmica 
i la creació de "cooperatives 
activistes” impulsades 
per persones implicades 
en els moviments socials 
santsencs ha facilitat 
que la llista d’empreses 
autogestionades pels seus 
treballadors vagi creixent. 

Cooperatives 


Cooperatives de consum 


Cooperatives de la XES 


Q 


Cooperatives de consum 
de la XES 


1. Ad+ Medical 
Equipament 
i radiologia dental 

C. Dolors Masferrer 20 - 22, 

934903919 

dmasmedical.es 


15. Gestpime 
Assesoria laboral, 
contable i fiscal 

C.Bassegoda,30 

934480034 


2. Ebbe’s Assessors 
Assessoria d’empreses 

Travessera de les Corts, 238 
9349040 49 


16. Saloga Restauració 
Restauració d’edificis 

C. Carreras i Candi, 44 
934408553 


3. Restaufer S.L 
Restauració de façanes 

C. Guitard 75-77 
9340953 20 
restaufer.com 


17. Ambulàncies 
Catalunya 
Transport sanitari 

C. Begur, 36 
9342288 88 



4. ElTall 3 r 

Laboratori Fotogràfic 

C. Robrenyo, 43 

933223011 

eltall3rlab.c0m 


5. Cusó Tapissers 
Mobiliari 

C. Robrenyo, 52 

934903450 

cusotapiceros.com 


6 . Panxacontenta 

Cooperativa de consum 

C. Violant d'Hongria, 71, ír 
panxacontenta.wordpress.com 


7. Transports Condal 
Transports per carretera 

C. Violant d’Hongria, 107, 
933305700 


8 . Coop de Bici 
Reparació bicicletes 

C. Melcior de Palau 64 
936 243 646 
coopdebici.com 


9. Pretalleres San José 

Centre de treball 

per a disminuits psíquics 

C. Tenor Masini, 67, 
933301246 


10. Bonobo Community 
Disseny i comunicació 

93250 9158 
bcommunity.es 
Papin 8 local 2 


11. Enquadernadora Ràpid 
Enquadernació 

C. Alcolea, 64, 

934906964 

encuadernadorarapid.com 


12. Net Neteja 
Neteja i manteniment 

C. Badalona, 2 


13. Cabaiieros 
Restaurant 

C. Vallespir, 17 
9349052 97 


14. Assessorament 
Cooperatiu Integral 
Assessoria 

Rambla Brasil, 5 - E3 


18. Algo Bueno Studio 
Producció audiovisual 

C. Sants 130, ír ía 

934263936 

algobuenostudio.com 



19. Lazzigags Produccions 
Produccions teatrals 

C/ Olzinelles 3,2n 

34932967337 

lazzigags.cat 



20. La Ciutat Invisible 
Llibreria, roba i recerca 

C.Riego, 35 
932 98 99 47 
laciutatinvisible.coop 

21. Coop 57 
Serveis financers 

C. Premià, 15, baixos 
93 268 2949 
coop57.coop 

22. Aposta 

Escola empresarial cooperativa 

C.Premià, 15, ía planta 
93 318 8162 
aposta.coop 

23. Sàpiens Publicacions 
Revista 

C. Premià, 15,2a planta 
sapiens.cat 


24. L’Olivera 
Cooperativa agrícola 
d’integració social 

C.Premià, 15 
973 33 0276 
olivera.org 

itori cooperatiu 


25. Faves comptades 

Cooperativa de consum 

C. Muntadas, 24 baixos 
(Casal Independentista 
de Sants, Jaume Compte) 
934325099 
cis-jaumecompte.cat 


27. Institució Montserrat 
Ensenyament 

C.Cros, 6-8 
934210150 

institucio-montserrat.cat 

28. Koitton Club 
Bar Musical 

C.Rossend Arús, 9 
koittonclub.blogspot.com.es 


32 . L'economat social 
Cooperativa de treball 

C. Jocs Floras n° 153 
626911053 

leconomatsocialcoop.wordpress. 

com 

33 . Tallers mecànics Satàlia 
Reparació de vehicles 

C. Constitució, 19 
934 211177 

34. Germinal 

Productes eco-biològics 

C.Rossend Arús, 74 

932966959 

coopgerminal.coop 



Mapa i il·lustracions: Enric Adell 

Fonts: www.sants.coop i www.xes.cat 

Coopexax 
pex consumir, 
finançar 

9 

i intexcanviax 

Les cooperatives de treball són potser els referents més coneguts 
i els projectes més presents als nostres barris. Existeixen algunes 
pràctiques molt innovadores —com l’anomenat crowdfunding 
o micromecentatge—, i experiències històriques —com la moneda 
social i les cooperatives de consum— que han viscut un creixement 
significatiu en l’actual context de crisi. 


Elba Mansilla, Sants 


Les cooperatives de consum 

Es tracta de grups de persones que s’associen amb una doble intenció: accedir a menjar sa 
i biològic a un preu raonable, i alhora recolzar un model d’agricultura arrelat al territori 
i ecològic. Amb més de 150 experiències a Catalunya, aquests projectes busquen generar 
una alternativa de producció, distribució i consum a la indústria agroalimentària global. 
Un model que afavoreixi la sobirania alimentària, potenciï la relació sense mitjancers 
entre productor i consumidor, enforteixi la pagesia autòctona i de circuit local, i es basi 
en una relació de solidaritat i confiança entre el món rural i l’urbà. A Sants hi ha quatre 
grups de consum crític: les cooperatives Germinal (Rossend Arús, 74), Faves Comptades 
(al Casal Independentista de Sants, Muntadas, 24-26), l’Economat Social (Jocs Florals,153), 
i el grup de consum crític Panxa Contenta (a l’Espai Obert, Violant d'Hongria, 71, ír). 

El micromecentatge 

El també anomenat finançament col·lectiu és un sistema per trobar recursos econòmics 
per a projectes de tipus cultural, social i polític mitjançant les xarxes socials i les comuni¬ 
tats on-line. Les persones i col·lectius que necessiten diners posen en funcionament una 
campanya de micromecenatge, i la belluguen durant 40 dies entre la seva xarxa de con¬ 
tactes per intentar aconseguir el seu objectiu econòmic. La idea es obtenir moltes petites 
aportacions, que es faran efectives per mitjà de les tecnologies de pagament. A Catalu¬ 
nya, les plataformes més conegudes són verkami.com, goteo.org i totsuma.cat. A Sants, 
els darrers mesos, s’han dut a terme quatre campanyes d’aquestes característiques que 
han acabat satisfactòriament: la conversió del Setmanari de Comunicació Directa en coo¬ 
perativa (33.300c), la realització del Segon Seminari d’Estudis Feministes (903c) i l’edició 
del calendari-receptari Escuracassoles 2014 (5015c), i la realització del documental sobre 
castell a l’índia dels Castellers de Sants 

Moneda social 

L’Ecosol és el nom de la moneda social del 
mercat social català. Intenta recuperar la fun¬ 
ció originària de la moneda i facilitar l'inter¬ 
canvi. Segons la Xarxa d'Economia Solidària, 
es calcula que actualment funcionen unes 
400 monedes d'aquest tipus al món. L'Ecosol 
permet les transaccions econòmiques dintre 
la xarxa d'intercanvi Mercat Ecosol. El Mercat 
Ecosol vol ser una comunitat de crèdit mutu 
i de consum responsable formada per perso¬ 
nes i empreses productores i consumidores de 
l'economia solidària per intentar alliberar el 
màxim de recursos del circuit econòmic del 
capital. Tot i trobar-se encara en fase de crei¬ 
xement i consolidació, prop de 200 empreses, 
entitats i cooperatives ja hi estan vinculades. 



La potència 
de l’economia social 
pex a les dones 


Elba Mansilla, Sants 


A l moviment cooperatiu, mitjan¬ 
çant el cicle de conferències 
“Construint el Mercat Social” que 
tingueren lloc durant la Fira d'Eco¬ 
nomia Social de Catalunya (FESC) i a través de 
publicacions vinculades als moviments soci¬ 
als alternatius, s’està parlant molt sobre si les 
estructures organitzatives de l'economia so¬ 
cial afavoreixen el desenvolupament profes¬ 
sional i econòmic de les dones. Podríem afir¬ 
mar que l’economia cooperativa i economia 
feminista s'estan apropant, perquè, de fet, te¬ 
nen molt en comú. Formalment, el paradigma 
econòmic cooperatiu posa a les persones —la 
necessitat de treballar i el sosteniment de la 
vida— al centre de l’activitat del projecte, fet 
que millora les condicions de treball, i al ma¬ 
teix temps el fa compatible amb la resta d’es¬ 
feres de la vida. La cooperativa representa un 
pas endavant per democratitzar l’economia, 
ja que ha possibilitat que les classes popu¬ 
lars puguin, a més de vendre la seva força de 
treball, prendre la iniciativa; i a més, perquè 
les relacions laborals cooperatives són més 
justes. Però, fins a quin punt aquesta potència 
es correspon amb la realitat? 

Segons diversos estudis sobre la situació de 
les dones a l’economia cooperativa a l’Estat 
espanyol, aquest sector és més favorable a la 
participació de les dones, els facilita la possi¬ 
bilitat de promoció i hi ha equitat salarial. Per 
contrast, però, hi ha una gran concentració de 
dones ens sectors d'activitats tradicionalment 
feminitzats i precaris —com els serveis a les 


persones, l’educació i el comerç— i en catego¬ 
ries professionals menys qualificades, fet que 
acaba produint una rèplica dels fenòmens de 
la segregació horitzontal —divisió social del 
treball en funció del sexe— i vertical —sostre 
de vidre— gairebé idèntics al que es produeix 
a l’empresa convencional. De fet, malgrat les 
dones representen el 48% de les persones tre¬ 
balladores a les cooperatives, només ocupen 
el 18,80% dels càrrecs de direcció. 

Afortunadament, trobem alguns brots 
verds, especialment a les experiències coo¬ 
peratives vinculades al moviment feminista, 
com són els casos de Titània Tascó, Tama- 
ia-Viures sense violència o Fil a l’agulla, mi- 
cro-projectes en els quals s’estan produint 
una sèrie de pràctiques apoderadores i inno¬ 
vadores en l’àmbit de la corresponsabilitat, 
que ens poden donar pistes i idees dels àmbits 
en què cal treballar. En primer lloc, cal fer un 
esforç per donar visibilitat i valor als projec¬ 
tes feministes i les pràctiques emancipadores 
que s’hi estan donant, per generar referents i 
propiciar rèpliques. En segon, cal implemen¬ 
tar mesures correctores als projectes coopera¬ 
tius, ja sigui mitjançant la implementació de 
plans d’igualtat, o reformant els reglaments 
interns perquè aquests garanteixin la igualtat 
de gènere. En tercer lloc, cal aprofundir en l’es¬ 
tudi i coneixement del sector en aquest àmbit, 
tal com ja estan fent la comissió de gènere del 
Coop 57 o la Xarxa d’Economia Solidària (XES) 
mitjançant el Balanç social. 

Cal fer un esforç col·lectiu d'autoconeixe- 
ment, conscienciació i assoliment d’objectius 
per a la transformació perquè l’economia coo¬ 
perativa passi de la potència a l’acte feminista. 



Miquelet. @miqueletbcn 


WWW.GOTEO.ORG/PROJECT/DIAGONAL 



Tens un negoci 

RACÓ HISTÒRIC 

Espexantistes de Sants 


Agus Giralt, Barcelona 


L a societat de principis del s XX, influ¬ 
ïda per nous corrents de pensament, 
com l'anarquisme o el comunisme, 
prometia canvis radicals. “Del passat 
no en deixarem cap rastre” augurava la lletra 
de la Internacional. Uns canvis que volien alli¬ 
berar la humanitat de tot allò preestablert que 
l'encadenava. Una revolució que va arribar a 
tots els àmbits, fins i tot el filològic. 

Un dels projectes més destacats va ser l'in- 
tent d'aconseguir crear una llengua comuna 
que permetés als homes i a les dones de tot el 
món relacionar-se amb un idioma en situació 
d'igualtat. El projecte més conegut, sens dub¬ 
te, va ser el de l'oftalmòleg polonès Ludwik 
Lejzer Zamenhof. Aquest va desenvolupar 
l'esperanto a la darreria de la dècada de 1870 
i el començament de la de 1880. Després de 


deu anys de treball, en que va traduir litera¬ 
tura a l'esperanto i escriure versos originals, 
Zamenhof va publicar la primera gramàtica el 
juliol del 1887, en un llibre anomenat Lingvo 
Internada. 

En pocs anys el fenomen va arribar a Bar¬ 
celona on l'any 1909 es va organitzar un dels 
primers congressos internacionals d'esperan¬ 
to. El furor era tal que fins i tot es van arribar a 
crear uns Jocs Florals d'Esperanto, imitant els 
que es desenvolupaven en català. Des de molt 
aviat la nova llengua aniria lligada a l'obreris- 
me i als moviments llibertaris, que n'afavori¬ 
rien la difusió. 

El que pocs saben és que l'esperanto no va 
ser l'únic projecte de llengua internacional 
que es va crear. En paral·lel a l'esperanto, el 
capellà alemany Johann Martin Schleyer cre¬ 
aria el volapük l'any 1879.1 anys més tard, la 
negativa a introduir canvis en l'esperanto va 
portar a Louis Couturat a impulsar una nova 


llengua a principis del segle XX, l'ido. A Sants 
tant l'esperanto com l'ido van tenir molta 
importància. Al carrer de Premià, número 35, 
s'hi va instal·lar la Sociedad Idista Espanola, 
que oferia cursos presencials i també per cor¬ 
respondència. També algunes cooperatives 
oferien cursos per aprendre aquesta llengua 
o conferències per divulgar-ne l'ús, com va 
fer l'Empar Obrer. Sense sortir del barri també 
podíem trobar la seu de l'Acadèmia Laborista 
Esperantista, entitat que es va encarregar de 
difondre i ensenyar aquesta llengua. 

Ni l'esperanto ni l'ido han aconseguit el 
seu objectiu d'esdevenir llengües universals 
i apropar així als homes i les dones, fossin 
dels orígens que fossin. L'actual imperi ens ha 
imposat l'anglès, com fa 2.000 anys un altre 
imperi va imposar el llatí, però encara uns 
quants milers de persones a tot el món uti¬ 
litzen l'esperanto, i alguns el segueixen ense¬ 
nyant i aprenent fins i tot a Sants. 



Cartell d’un Congrés d'Esperanto organitzat 
a Barcelona entre el 5 i l'n de setembre de 1909. 


BURXANT ELS BYTES 

Com es fa 
un trending 
topiic ? 

Bernat Costa, Sevilla 


E ls trending tòpics, o TT, són les 
paraules més usades a Twitter. 
Són aquelles paraules o h astags 
que apareixen a la columna de 
Tesquerra de la xarxa social. 

Aquestes paraules solen ser les 
més utilitzades per la gent i són 
emprades per difondre campa¬ 
nyes i mobilitzacions. En fan ús 
tant empreses com moviments 
socials. 

Però, com s'aconsegueix que una 
paraula aparegui en els TT? Hi ha 
vàries regles. La paraula ha de ser 
“nova”, no utilitzada abans. Per 
exemple #LaBurxaVolSerTT. Un 
cop acordada una paraula, cal que 
molta gent la usi de cop a una hora 
determinada. Com més seguidors 
tingui aquesta paraula, major re¬ 
percussió tindrà i més fàcil serà 
que arribi a entrar a la llista de TT. 

Per fer-ho, s'acostuma a acor¬ 
dar una paraula clau, una data i 
hora entre varis usuaris, i es llen¬ 
ça de cop. 

L'hora escollida també es relle¬ 
vant, en hores puntes és més difí¬ 
cil d'aconseguir un TT, ja que hi ha 
més usuaris escrivint. Aquestes 
hores puntes acostumen a ser en¬ 
tre setmana a les 9, a les 16 i a les 
22h, més o menys. 



“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 


FOGONS DE TEMPORADA 

L’escudella 
es fa sola 

Núria May, Masnou 

Tinc dos motius per parlar de l'es¬ 
cudella, de fet, segurament, n'hi 
hauria molts, però he escollit 
aquests dos. El primer i més obvi: 
arriben les festes de Nadal, aque¬ 
lles en que a part de consumir, les 
famílies i amics es reuneixen al 
voltant d'una taula i modestament 
mengen allò que els hi resulta més 
adequat per acompanyar un motiu 
de celebració. Són molts els men¬ 
jars de festa existents a la tradició 
culinària de qualsevol país, i molts 
d'ells són adaptats a la temporada i 
clima del lloc, ho és també la nostra 
estimada escudella. 

I el segon motiu és perquè l'altre 
dia vaig assistir a la festa de la revis¬ 
ta Cuina en motiu del seu número 
150 (Felicitats!). A l'acte hi va tenir 
lloc la fïnalització d'un divertit con¬ 
curs en que es donava un premi al 
plat més representatiu de la cuina 
catalana; els tres finalistes varen ser 
els següents: els canelons, el fricandó 
i l'escudella, i com és de suposar, ja 
que és la finalitat de l'article, l'elabo¬ 
ració guanyadora va ser l'escudella. 

En té moltes de particularitats l'es¬ 
cudella i crec que té prous motius 
per ser i per no ser alhora l'elabora¬ 
ció catalana més emblemàtica. En 
repassarem alguns. 

Per comennçar, el nom és preciós, 
una escudella és un estri per a enca¬ 


bir un líquid però també s'utilitza el 
verb escudellar per referir-se al ser¬ 
vei d'una elaboració líquida, servi¬ 
da amb l'ajuda d'un cullerot, per no 
parlar de les terres d'escudella que 
deuen el nom a l'antic ús que tenien, 
netejar les anomenades olles. 

En segon lloc, l'escudella és un plat 
transversal en una societat en que 

Escudella i 



• 1 morro i orella de porc 

• 1 braó de vedella 

• V2 pollastre 

• 1 cuixa de gallina 

• 1 tros de cansalada 

• 1 botifarra negra i una blanca 

• 400g de carn picada de porc 

• 400g de carn picada de vedella 

• 2 ous 

• Pa sec i mullat amb llet 

• All i julivert picat 

• 5 patates 

• ixirivia 

• inap 

• 1 tronc d’api 

• 4 pastanagues 

• V4C01 

• 200g cigrons remullats 

• Sal i pebre 

• Pasta grossa (galets) 


persones amb més i menys recursos 
poden adaptar l’elaboració a les se¬ 
ves possibilitats escollint els ingre¬ 
dients que més els hi convinguin. De 
fet és un dels pocs plats que la histò¬ 
ria dels més rics no ha menyspreat 
mai pel fet de ser un plat que també 
mengessin habitualment les classes 
més humils i populars. 

carn d’olla 

Ensenyar-vos afer una escudella és una 
mica estrany tenint en compte que ca¬ 
da escudella té el seu mestre o mestres¬ 
sa, però potser és interessant que fem 
alguns comentaris al respecte. Primer, 
amb l'aigua freda, poseu-hi totes les 
carns (ometent les botifarres i la carn 
picada) i enceneu el foc. Espereu que ar¬ 
renqui el bull i comenci la formació d'es¬ 
cuma, abaixeu el foc en aquest moment 
i retireu l'escuma que es va originant 
a poc a poc. Un cop apugeu el foc altre 
vegada, afegiu els cigrons i deixeu que 
bulli animadament durant una hora o 
més. Ja hi podeu afegir les verdures ne¬ 
tes i tallades a excepció de la patata i la 
col, i deixeu que bulli el conjunt una ho¬ 
ra més. Mentrestant prepareu la pilota 
amb les carns picades, l'ou, el pa mullat 
amb llet, l'all i julivert picat, sal i pebre. 
Peleu i talleu també les patates. Afegiu 
les pilotes passades per farina, la pata¬ 
ta, el tros de col i les botifarres a l'olla, 
continueu amb la cocció durant uns 30 
minuts i saleu. Amb el brou resultant 
podeu coure la pasta de galets. El plaer 
és menjar-se en el mateix plat els galets, 
el brou, les verdures i les carns esmicola¬ 
des, però bé, això ja va a gustos. 


Per últim, cal dir que és un plat 
savi, és d'aquelles elaboracions que 
pertanyen a una cultura gastro¬ 
nòmica de l'aprofitament, en que 
tots els ingredients, i totes les seves 
substàncies solubles, resten dissol¬ 
tes en el líquid que es consumeix a 
posteriori. Les carns i les verdures 
restants, la carn d'olla, es mengen a 
continuació. 

Cal tenir clar que l'escudella és, 
amb variacions en els ingredients o 
el mètode de cocció i coneguda amb 
altres noms -cocido madrileno, olla 
podrida castellana, olla de recapte, 
potaje andaluz-, l'únic plat en comú 
a les diferents cultures gastronòmi¬ 
ques de l'Estat espanyol; aquest fet 
és curiós ja que reflecteix com un 
territori com l'espanyol és una bar¬ 
reja de cultures populars, i les diver¬ 
ses elaboracions gastronòmiques 
de cada una són una forma clara de 
explicitar-ho. 

Principalment, i com no podia ser 
d'altre manera, l'escudella és un plat 
de festa, de trobades familiars, de 
retrobaments. Pobre escudella, ara 
que han arribat -cada dia més ex¬ 
cel·lents, frescos i de proximitat- els 
brous pasteuritzats i en tetrabrick. 
Molts d’ells estan bastant ben acon¬ 
seguits, entenc que a vegades la seva 
comoditat pugui suplir les llargues 
hores de cocció d'una bona escude¬ 
lla, però: I la carn d'olla? I l'olor que 
queda a tota la casa, i fins i tot a l'es¬ 
cala dels veïns, quan gaudim mentre 
bullen aquells ingredients que an¬ 
teriorment hem comprat al mercat? 
Aquests dies que potser tenim tots 
una mica més de temps, regaleu-vos 
a vosaltres i als que us vulguin 
acompanyar, un bon plat d’escudella 
i carn d'olla. 



rra d'escudella 

CUINA CATALANA ☆ WWW.TDK.CAT 

C/PREMIÀ, 20 SANTS - BCN ☆ 93 422 16 13 


NO MENGIS QUALSEVOL COSA 
esmorzars 
menú al migdia 
braves i tastets 
entrepans 
taules i amanides 
carta de nit 



fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com 00 

93 667 19 22 c/Riego, 43. 08014 Ben. 

UN TOC D'HUMOR... 



EL POEMA 

Pàtxia Són milers 

incalculables, 
quasi fan mal: 
sort que canten. 

Avui és el dia 

de tots els dies, 

la inflada bombolla 

del país esclata 

en crits i senyeres 

i cada gest és un punyal 

clavat al cor de la gran bèstia. 

L’odi és una pàtria. 

Jaume Sistemes a Feines de no gaire 
Pont del petroli, 2008. 
(Poema escollit per David Cano). 


CINEMA 

La vida d’Adèle 


Lancelot 


G uanyadora de la Palma d'Or en 
l'últim Festival de Canes, no tan 
sols per la pel·lícula, sinó també pel 
seu director i les seves dues protago¬ 
nistes, quelcom poc habitual en un 
festival d'aquestes característiques. 
En realitat és la primera vegada que 
en aquest festival una pel·lícula 
guanya els quatre premis més im¬ 
portants, més difícil encara si és té 
en compte que el president del ju¬ 
rat en aquesta ocasió va ser Steven 
Spielberg, a qui se li podria intuir 
un cert rebuig per aquesta histò¬ 
ria d'amor lèsbic entre dues joves. 

No és estrany que el famós direc¬ 
tor quedés també commocionat per 
aquesta història que és explicada 
des de la més pura emoció. Dues per¬ 
sonatges contradictòries aquilacà- 
mera segueix en les seves trobades i 
desenganys amorosos amb un gran 
realisme i gairebé sempre amb pri¬ 


mers plans. Gran mèrit li correspon 
a Adèle Exarchopoulos, que realitza 
una interpretació sobrehumana. 
Amb cada mirada, gest d'expressió, 
sabem molt bé el què sent i ens ho 
transmet. Devora la pantalla co¬ 
municant tots els seus sentiments 
tant a flor de pell. La seva antago¬ 
nista, Léa Seydoux, també està me¬ 
ravellosa i crea un personatge difícil 
d'oblidar. 

La pel·lícula té una duració de 
tres hores, però en cap moment es 
fa avorrida, encara que és cert que 
es podria alleugerir alguna de les 
seqüències, com la de la primera 
trobada sexual entre les dues pro¬ 
tagonistes, Adèle i Emma. No obs¬ 
tant això, es compren que el seu 
director hagi volgut transmetre 
a l'espectador la passió d'aquest 
amor per a també entendre el suc¬ 
cessos que s'aniran desenvolupant 
posteriorment. 

El cine europeu, i en aquest cas el 
francès, ens demostra com es pot ex¬ 


plicar una història d'amor que arribi 
a l'espectador i que aquest es recone¬ 
gui com a voyeur d'un fet real tant 
allunyat de la superficialitat i false¬ 
dat que la majoria de vegades ens 
arriba des de Hollywood quan es vol 
explicar una història d'aquestes ca¬ 
racterístiques (per suposat amb una 
parella heterosexual), sovint mi- 
nada de personatges estúpids i ir¬ 
ritants amb els que l'espectador no 
pot connectar ni un sol moment. 

Recomanable, per tant, com una 
de les millors pel·lícules de l'any, ai¬ 
xí com ho han certificat els premis 
aconseguits arreu del món. 


LA VIDA DE ADÈLE 
Direcció: Abdellatif Kechiche 
Any: 2013 
País: França 
Durada: 180 min. 

ABDELLATIF KECHICHE 

ADAPTACIÓN LIBRE DE LA NOVELA GRÀFICA « EL AZUL ES UN COLOR CÀLIDO » 
deJULIEMAROH PUBLICADO POR DIBBUKS 


, MiM EE21 tas» -Lto® Sïï? Vérti^l 


LITERATURA 

El Centxe de Documentació dels Moviments Socials es txansf oxma 



Centre de Documentació 
dels Moviments Socials 


E stimades burxaries, men¬ 
sualment un col·lectiu de 
Sants de la Xarxa de bibli¬ 
oteques Socials escriu una 
ressenya d'un llibre que tinguem 
en el nostre espai, fent difusió dels 
continguts que disposem i aportant 
un granet més a la Burxa de totes. 

Aquests mes ens pertoca al Centre 
de Documentació dels Moviments 
Socials, que actualment es troba en 
un moment de semi-paràlisis, ja que 
des de ja fa un any estem en procés 
de transició per incorporar-nos a Can 
Batlló. No obstant això, restem oberts 
en cas de contacte via oral o correu 
electrònic per a la consulta en cites 
acordades. És per això que aquesta 
vegada aprofitarem l'avinentesa per 
explicar-vos les raons que van decan¬ 
tar la balança per apostar per un can¬ 
vi profund del projecte. 

Aquesta decisió ha sigut fruït de la 
necessitat, actualment ens trobem 
en un local que es caracteritza més 
per ésser un espai de treball quotidià 
i no tant per un punt de trobada so¬ 
cial del barri, tot i que s'hi fan semi¬ 
naris, tallers i presentacions. Aquest 
fet es contradiu amb el projecte, ca¬ 


racteritzat per ser un espai obert de 
consulta, de debat, amb un intercan¬ 
vi constant entre les diferents indivi¬ 
dualitats/col·lectives de Barcelona. 
Pretenem doncs millorar-ne la visibi¬ 
litat i la difusió. 

Alhora, el volum de material que 
conté ha arribat al seu límit, éssent 
impossible la seva catalogació i in¬ 
vestigació pròpia, sense poder apor¬ 
tar a les veïnes materials treballats 
sobre els nostres continguts. És el 
moment d'expandir el projecte i 
donar sortida i entrada als coneixe¬ 


ments que generem entre totes en 
les lluites socials quotidianes. 

Per altre banda, traslladar-nos a 
Can Batlló afavorirà el treball d'in¬ 
vestigació, producció i qualitat del 
projecte, ja que al ser un projec¬ 
te autogestionat, sustentat per les 
aportacions econòmiques de sòcies 
col·laboradores, es veu ofegat en el 
pagament de lloguers mensuals. 
D'aquesta manera, es pretén revertir 
aquest lloguer per finançar els pro¬ 
jectes futurs, actualització dels ma¬ 
terials i el condicionament de l'espai; 


realitzant activitats no per assegurar 
la supervivència econòmica, sinó per 
poder contribuir en la recuperació 
de la memòria històrica dels movi¬ 
ments socials crítics de base. 

També volem destacar que des 
d'aquest estiu estem treballant amb 
un arxiu documental de la Hamsa, 
espai okupat del barri desallotjat el 
2004 després d'una llarga activitat 
que va significar un punt d'inflexió 
en els moviments socials de Barcelo¬ 
na. Materials de gran valor cultural, 
però molts d'ells conservats en mal 
estat. Actualment estem realitzant 



EN LLAMAS 


EL MOVIMIENTO DE PRESOS SOCIALES EN LA TRANSICIÓN 



tasques de neteja i conservació i es¬ 
perem que en un futur puguin estar 
disponibles per a tothom. 

Finalment, volem celebrar que 
després de molt de temps, un col·la¬ 
borador, en César, ha pogut presentar 
el seu llibre sobre la Copel: Càrceles 
en llamas. El movimiento de presos 
sociales en la transición, editat per 
Virus. Recomanació d'un llibre que 
ja disposem al centre juntament 
amb documentació específica so¬ 
bre el col·lectiu de presos en lluita. 


arxiudelaciutat@gmail.com 


CÀRCELES EN LLAMAS. 

El movimiento de presos sociales 

en la transición 

Autor: César Lorenzo Rubio 

Any: 2013 

Virus editorial 

440 pàgines 

I visqueren felices ••• 
una proposta literària 
a favor del lesbianisme 


Mercè Nebot 


H i havia una vegada un 
grup de dones i lesbia¬ 
nes de vida alegre amb 
ganes de contagiar l'ale- 
gria a altres dones i lesbianes. No sa¬ 
bien gaire com es feia, això de conta¬ 
giar l'alegria. Si busques contagi al 
diccionari només hi trobes el conta¬ 
gi de la grip o de coses pitjors... Però 
i l'alegria? Com es podia contagiar, 
l'alegria? Això es preguntaven per se¬ 
parat cada una a casa seva, rumia que 
rumiaràs, fins que un dia van decidir 
quedar per berenar. Assegudes da¬ 
vant unes infusions i molta xocolata, 
van decidir convocar lesbianes, trans 
i dones en general a escriure histò¬ 
ries amb final feliç, històries sobre 
nosaltres. Així va néixer «I visque¬ 
ren felices...», un projecte literari, una 
invitació a la creació que vol ser un 
contagi de la felicitat. 


Casal Independentista de Sants 


A quest nou any es pre¬ 
sentarà diferent pel Ca¬ 
sal Independentista de 
Sants Jaume Compte, 
perquè s'ha fet una assemblea gene¬ 
ral i han sorgit noves idees. 

Tenim la necessitat de canviar l'es¬ 
pai físicament i impulsar-lo amb no¬ 
ves activitats. Per aquest motiu, hi ha 
una comissió de renovació que està 
treballant perquè això sigui possible. 
Fer l'espai més acollidor, fer tardes 
de joc per a infants o fer formacions 
mensuals són algunes de les propos¬ 
tes que té la comissió sobre la taula. 
De moment només són idees, i no hi 
ha res en ferm, però esperem fer-les 
realitat ben aviat. Volem renovar-nos 
per millorar. 


Aquest és l'inici del nostre conte i 
d'això ja fa més d'un any. Vam con¬ 
vocar un certamen en el qual podien 
participar lesbianes, trans i dones 
en general presentant contes, fo¬ 
tonovel·les i còmics amb tres únics 
requisits: personatges lèsbics, final 
feliç i en català. El certamen va tenir 
un èxit notable. 

El passat 8 de març vam donar a 
conèixer els contes, la fotonovel·la 
i els còmics seleccionats, que for¬ 
maran part del volum col·lectiu. Un 
conjunt de vinticinc creacions en 
català, amb final feliç, que parlen de 
persones que habitem un món on 
sovint no ens deixen cabre, perquè 
som rares, maldestres, grasses, sol¬ 
teres, promíscues, xicotots, floretes, 
sense feina remunerada, amb mai¬ 
nada, adolescens que volen agradar 
-se a si mateixes, massa efusives o 
massa callades, velles, mandroses, 
precàries... Creacions que parlen del 
món lèsbic, no només sobre relaci- 


Tot i així, seguim fent activitats que 
ja fèiem; podeu venir a tricotar cada 
dijous a les sis i mitja de la tarda, as¬ 
sistir a les nits de jocs cada tercer di¬ 
vendres de mes o gaudir de les cami¬ 
nades que organitzem regularment 
arreu del territori. No deixeu d'estar 
pendents del que fem i del que farem 
perquè segur que us motivarà a venir, 
entrar i participar del projecte. 

Ens veiem al Casal Independentista 
de Sants Jaume Compte per fer vida 
de barri i per arribar a l'alliberament 
social i nacional del nostre poble. 


Més informació a: 
www. cis-jaumeco mp te. ca t 


ons sexoafectives sinó també sobre 
com construïm famílies escollides, 
com envellim, com ens cuidem, etc. 

Ara mateix estem en la fase d'edi¬ 
ció i difusió de la campanya de me¬ 
cenatge. Per aquest motiu i gràcies 
a la col·laboració de la videoartista 


Raquel Rei Branco, presentem un 
booktràiler del projecte el proper 18 
de desembre, 2/4 de 2ih. a la Ciutat 
Invisible. 


ivisquerenfelices.blogspot.com 


Els alumnes del Lluís 
Vives representen 
una obra sobre 
els bombardejos 
de la Guerra Civil 
vistos per infants 

La pèxdua de 
la innocència, 
infants sota 
les bombes 

Redacció 


1 a representació teatral “La 
pèrdua de la innocència. In¬ 
fants sota les bombes'', s'em¬ 
marca en el projecte Donar 
Veu a la Memòria realitzat pels alum¬ 
nes de l'Institut Lluís Vives, amb el 
suport del Memorial Democràtic de 
la Generalitat de Catalunya. 

L'obra està basada en textos es¬ 
crits per nens i nenes que van patir 
els bombardejos de la Guerra Civil 
espanyola. Els alumnes del Lluís 
Vives es posen a la seva pell i recu¬ 
peren el seu testimoni. 

L'espectacle dura uns 40 minuts i 
després s'obre un espai de reflexió i 
diàleg on, espectadors, testimonis, 
actors i actrius, poden compartir, de¬ 
batre i ampliar la memòria dels fets 
representats. 

L'obra es representarà el dia 4 de 
desembre al Teatre Sant Medir (c/ 
Constitució 17) a les i2h per públic 
escolar i a les ígh per públic general. 
L'entrada és gratuïta però cal reserva 
prèvia al telèfon 93 634 73 60 o bè al 
correu electrònic eblasi@gencat.cat 


Jda pe>tdua 

de ta 

itmacencia 

l·lustració del llibre 


Nous projectes del Casal Independentista de Sants Jaume Compte 

Renovar per millorar 



Teniu ganes de caminar? 


Doncs, apunteu-vos amb el Casal 
a les sortides, n'hi ha per a fer amb 
canalla, cotxets, amb més dificultat 
0 familiars. 


1 novembre 

> desembre 
J gener 


Febrer 

AGENDA 

Desembre 2013 


Dimarts 10 de desembre (17:30) 
Lectura de contes amb projeccions 
La ciutat invisible (Riego, 35-37) 

Dijous 12 de desembre (17:30) 

Joc infantil “El nan casteller" 

La ciutat invisible (Riego, 35-37) 

Divendres 13 de desembre (19.00) 
Cafeta contra la impunitat i els abu¬ 
sos policials. 

CSA Can Vies (Jocs Florals, 41) 

Divendres 13 de desembre (21.00) 
Sopar Grup Llibertari de Muntanya 
Ateneu Llibertari (Maria Victòria,10) 

Divendres 13 de desembre (17:00) 

Open d'escalada 

Can Batlló (Consitució 19) 


Dissabte 13 de desembre (10:00) 
Trobada de rocodroms i Mercadillo 
Punk 

Can Batlló (Consitució 19) 

Dissabte 14 de desembre (19.00) 
Cafeta Comissió Anti-Represiva (ABS) 
CSA Can Vies (Jocs Florals, 41) 

Dissabte 14 de desembre (21.00) 
Pepet i Marieta + DJ Sendo 
Koittion Club (Rosend Arús, 9) 

Diumenge 15 de desembre 

Caminada a Sant Ramón 

Casal Independentista (Muntadas, 24) 

Dijous 19 de desembre (19.00) 

Cafeta jovens terres de l'Ebre 
CSA Can Vies (Jocs Florals, 41) 


Dissabte 21 de desembre (20.00) 
Cafeta Bastoners Solidaris 
CSA Can Vies (Jocs Florals, 41) 

Dissabte 21 de desembre (21.00) 
Mabü (Pop-Rock) + Shoot the Pump! 
Soul Nights 

Koitton Club (Rosend Arús,9) 

Diumenge 22 de desembre 

Excursió Grup Llibertari de Muntanya 
Ateneu Llibertari (Maria Victòria 10) 

Divendres 27 de desembre (21.00) 
Locos del Oeste (Wester Swing) + DJ 
Kottion Club (Rosend Arús, 9) 

Dissabte 28 de desembre (21.00) 
Concert: Defaite (Hardcore Punk) 

CSA Can Vies (Jocs Florals, 41) 


Estigues al corrent del dia a dia del barri a labuxxa.cat 


Del 9 al 14 de desembre 

Exposició: Alçaments insurreccionals 

del 1933 a la Bordeta 

Can Batlló (Constitució, 19) 

Tots els dilluns i dijous (18-20:00) 

Taller Muay Thai 

CSA Can Vies (Jocs Florals, 41) 

Tots els dilluns (18:00) 

Curs d'esperanto 

Espai Obert (Violant d'Hongria, 71) 

Tots els dilluns (18:00) 

Aprenem Juntes 

Ateneu Llibertari (Maria Victòria, 10) 

Tots els dilluns, dimarts i dimecres 

Espai de preparació física 
Can Batlló (Constitució, 19) 


Tots els dimarts i dijous (18:30) 
Distribuidora editorial La Malobe'ema 
Ateneu Llibertari de Sants 

Tots els dimecres i dissabtes (11:00) 
Treball col·lectiu i tallers d'oficis 
Can Batlló (Constitució, 19) 

Tots els dimecres (18:30) 

Taller de metereologia 

Espai Obert (Violant d'Hongria, 71) 

Tots els dijous 

Noves exposicions 
La Hormigonera (Olzinelles, 63) 

Tots els divendres (18:00) 

Escola autogestionada per famílies 
Espai Obert (Violant d'Hongria, 71) 

MARC MONTANER 

Soci treballador de l’Economat Social 

L’Economat Social és una cooperativa 
de treball que es va crear el febrer 
d’aquest any, al carrer Jocs Florals 157, 
i que ofereix productes ecològics als 
socis col·laboradors, els quals també 
poden dinamitzar i participar a l’ateneu 
d’aquesta cooperativa. L’esperit de 
l’Economat és que a partir de la base 
del consum es generin activitats socials, 
culturals i educatives de transformació. 


Gemma Pazeza 


Com funciona el dia a dia 
de l’Economat social? 

Té dues parts, la de consum i 
la de Tateneu o cultural. Els socis 
treballadors gestionem la part de 
consum, que hem concentrat en 
dos dies, de manera que els socis 
col·laboradors poden venir a reco¬ 
llir la comanda els dimecres i els 
dijous. També poden participar de 
Tateneu. 

En què es difezencia 

de les coopezatives de consum? 

El canvi més notori és que tot el 
circuit dels productes i totes les 
tasques administratives i comp¬ 
tables les fem només els tres socis 
de treball, de manera que el circuit 
sempre està cobert sense dependre 
del voluntariat dels socis col·labo¬ 
radors. El voluntariat es dedica a la 
part de Tateneu, és a dir, a les activi¬ 
tats socials i culturals. 

Ouin tipus d'activitats pzomoveu? 

L’esperit de TEconomat és que a 
partir de la base del consum es ge¬ 
nerin activitats culturals, socials i 
educatives de transformació. 

Quan un soci es dóna d’alta, om¬ 
ple un full on explica les seves ha¬ 
bilitats i professió. Així podem mi¬ 
rar quines activitats es poden fer 
a la cooperativa o al barri, a partir 
dels propis interessos. Per exemple, 
ara mateix estem fent classes dTn- 
dihop a partir de la proposta d’una 
sòcia. Aquesta és una activitat lúdi¬ 
ca, però també en fem de formació 
en agricultura ecològica, cooperati¬ 
visme, autogestió de la salut... 


Ouina zesposta heu tingut al bazzi? 
Quants socis col·labozadozs teniu? 

Tenim al voltant de 50 socis. Tot i 
que el projecte encara no és rendible 
a nivell econòmic, l'evolució és bona, 
de fet, ni amb els càlculs més opti¬ 
mistes esperàvem tenir tants socis a 
l'inici. 

Què els apozta fozmaz pazt 
de l’Economat i com es vincula 
al canvi social? 

Intentem fer accessible el produc¬ 
te ecològic a les persones que no 
tenen temps per dedicar a una coo¬ 
perativa de consum o que no tenen 
prou diners per anar-lo a comprar a 
una botiga “eco”. 

Pel sol fet de consumir producte 
ecològic ja estàs ajudant al plane¬ 
ta, perquè prové d’una agricultura 
respectuosa amb el medi ambient. 
D’altra banda, prioritzem treballar 
amb entitats de l’economia social, 
el que és un valor afegit perquè són 
projectes que posen al centre les 
persones. I, en tercer lloc, la proximi¬ 
tat dels productes és important per 
desenvolupar l'economia local. 

Tot i que pot haver-hi socis o sò¬ 
cies que vinguin exclusivament a 
consumir, cosa que també es pot 
entendre, el fet de ser soci de la co¬ 
operativa implica, en certa mesura, 
estar una mica més immers en cer¬ 
tes dinàmiques lligades als movi¬ 
ments socials. És una manera sen¬ 
zilla de crear comunitat. 

En cas que tinguéssiu beneficis, 
on es destinazien? 

Per estatuts som una entitat 
sense ànim de lucre. Si es generen 
beneficis tenen dues destinacions: 
per una banda, es queden a la prò¬ 
pia cooperativa per consolidar el 



Jes Orquadi 


Des de l’Economat ofezim 
pzoductes ecològics 
i de proximitat, 
fem economia social 
i activitats de txansfozmació” 


projecte i, d’altra banda, un 20% 
van al Fons d’educació i promoció 
cooperativa. Aquest fons l’auto- 
gestionen els socis col·laboradors 
i serveix per finançar les activitats 
socials, culturals, educatives i de 
transformació. 

Teniu zelacions amb altzes 
coopezatives o treballeu en xazxa 
amb altzes pzojectes similazs 
al bazzi i a f oza? 

El pagesos amb qui estem treba¬ 
llant són el Campdelasort, una as¬ 
sociació que tenen interès en cons- 
tituir-se en cooperativa i són socis 
de la Xarxa d’Economia Solidària. 
També estem començant a col·la¬ 
borar amb la cooperativa de salut 
COS, i tenim relació amb Germinal i 
Panxa Contenta, dues cooperatives 
de consum al barri, i amb un forner 
que ens proveeix pa ecològic. 

Som socis de la cooperativa Oue- 
viure, la primera distribuïdora 
majorista de productes ecològics. 


Està intentant agrupar entitats 
productores, com el Campdelasort, 
l’Olivera i cooperatives que comer¬ 
cialitzen productes de comerç just, 
amb les cooperatives de consum 
de Barcelona. La idea és aprofitar 
les economies d’escala que pot 
tenir un distribuïdor en producte 
que no sigui fresc, com pastes, lle¬ 
gum, arròs... 

No us allunyeu així del contacte 
més dizecte amb el pzoductoz 
que es zeivindica des de les 
coopezatives de consum? 

No sempre és més fàcil pel pro¬ 
ductor que vagis tu mateix a com- 
prar-li els seus productes. Moltes 
vegades prefereix delegar les tas¬ 
ques de distribució, especialment 
en producte no fresc. De manera 
que un distribuïdor que reparteix 
a les cooperatives de consum de 
Barcelona permet aprofitar les 
economies d’escala de la compra 
a l’engròs, ja que es redueixen les 


despeses de transport i emmagat¬ 
zematge; facilita la planificació al 
productor, ja que produeix sobre 
venut, i no s’ha de preocupar de tas¬ 
ques de distribució ni de qüestions 
comercials. Això, unit amb la filoso¬ 
fia cooperativa, permet tenir preus 
molt assequibles, igual que feien 
les cooperatives del segle passat. 

Teniu, doncs, algun zefezent 
històzic del vostze model? 

En el passat, al costat de cada co¬ 
operativa hi havia un ateneu, un 
teatre o una escola. La idea és recu¬ 
perar el mateix esperit; nosaltres 
tenim, d’una banda, el consum o 
el treball, que és la base material, i 
d’altra banda, Tateneu, que és on es 
pot generar tota la cultura. 


leconomatsocialcoop.wordpress.com 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 

Aquesta publicació té una llicencia CREATIVE COM- 
MONS RECONEIXEMENT- NO COMERCIAL. 

Sou lliures de copiar, distribuir i comunicar públicament 
l'obra amb les condicions següents: 

- Reconeixement: heu de reconèixer el crèdit de l'obra de 
la manera especificada per l'autor o llicenciador. 

- No comercial: no podeu utilitzar aquesta obra per a 
finalitats comercials. 

Per veure una còpia d'aquesta llicència visiteu http:// 
creativecommons.Org/licenses/by-nc/2.5/es/legalcode. 
ca 0 envieu una carta postal a Creative Commons, 559, 
Nathan Abbot Way, Standford, Califòrnia 94305, USA. 


En aquesta Burxa han col·laborat: 
Enric Adell, Jes Orquadi, Gemma 
Parera, Dani Martínez, la Bonet, 

Agus Giralt, Bernat Costa, Núria May 
Masnou, Ivet Eroles, Mercè Esteban, 
Víctor Obregón, Lancelot, Elba 
Mansilla, Xarxa Intercanvi de Sants, 
Rober Bernat, Daniel Blasco, Àlex 
Tisminetzky, Clemen, Àngel Bravo, 
Casal Independentista de Sants, 

Clara Cusó, David Vàzquez, Sebastià 
Roure, Núria Alcober, Mercè Nebot, 
Ivan Miró, Centre de Documentació 

